laion/Wikipedia-Exotic huggingface dataset:
הפארק הלאומי קומואה

הפארק הלאומי קומואה (בצרפתית: Parc national de la Comoé) הוא פארק לאומי בצפון מזרחה של חוף השנהב כ-600 ק"מ צפונית לעיר אביג'אן. זהו אחד האזורים המוגנים הגדולים ביותר במערב אפריקה. גודלו ומגוון האזורים האקלימיים עליהם הוא מתפרש מצפון לדרום מאפשרים שפע בתי גידול וגיוון ניכר בצורות החיים הנמצאות בו. הפארק מוכרז מאז שנת 1983 כאתר מורשת עולמית. האתר מוגדר כאתר בסיכון מאז 2003, ביוני 2017 פורסם על ידי איגוד השימור העולמי שהאתר מועמד לצאת מרשימה זאת. שטחו של הפארק הוא כ-12,000 קמ"ר, וגובהו הממוצע מעל פני הים בין 250 ל-300 מטר. המקום הנמוך ביותר בפארק שוכן בגובה של 120 מטר, ושיא הגובה הוא בהר יֶוֶולֶה (Yévelé) בגובה של 600 מטר. הפארק משתרע במישור סחף קדום של שני נהרות - נהר קומואה ויובליו הזורמים מצפון לדרום, ונהר וולטה במזרח. רוב האדמה באזור אינה פורייה ואינה מתאימה לעיבוד חקלאי. האקלים באזור הוא אקלים טרופי לח. ממוצע הגשמים השנתי הוא כ-1,200 מ"מ, והעונה הגשומה נמשכת מיוני עד אוקטובר. העונה היבשה נמשכת כששה חודשים בדרומו של הפארק וכשמונה חודשים בצפונו, אזור חם ויבש יותר. הטמפרטורה הממוצעת היא כ-26°. פארק קומואה הוא דוגמה מיוחדת לאזור ובו מגוון בתי גידול שונים, המציגים מעבר מיער ראשוני, סוגי יער שונים, סוואנה וסוואנה מיוערת, וכן ערבה. הגיוון בבתי הגידול מתבטא גם בגיוון במיני בעלי החיים הנראים בפארק, ובהם 11 מיני קופים, 11 סוגי טורפים (בהם אריה, צבוע נקוד, זאב טלוא ונמר), פנגולין ענק, שנבוב, פיל סוואנה אפריקני, ו-21 מינים של מכפילי פרסה, שכוללים חזיר יבלות, חזיר הסבך, היפופוטם, תאו סודאני, ומספר אנטילופות כדוגמת אנטילופת סוס קצרת-קרן, קודו הביצות, קודו מסורטט, קובוס המים, קובוס שחור-רגל, צביון אדום ואוריבי. בין הזוחלים בפארק נמצאים גם שלושה מינים של קרוקודילים, שלושתם בסיכון. על העופות בפארק ניתן למנות עשרה סוגים של אנפות, חסידות, ברווזים, נשר, נץ, ועוד. סביב הפארק חיים מספר שבטים מקומיים, העוסקים בחקלאות ובציד. צפיפות האוכלוסייה בפארק נמוכה יחסית, אך בשנת 2003 החליט ארגון אונסק"ו להוסיף אותו לרשימת האתרים הנתונים בסכנה, בשל המצב הפוליטי ההפכפך בחוף השנהב, אשר הביא לירידה בפיקוח על הפארק, עלייה בציד הבלתי חוקי וברעיית בקר בתוך תחומי השמורה. ביערות שוכנים כמה אתרים הנחשבים מקודשים, אך לא כולם ידועים. מדיה וקבצים בנושא הפארק הלאומי קומואה בוויקישיתוף הפארק באתר אונסקו על הפארק באתר של OPIR - המשרד של חוף השנהב לפארקים ושמורות (בצרפתית) מחקר על הירידה בחי ובצומח בפארק הפארק באתר Encyclopedia of Earth הפארק הלאומי קומואה, באתר אנציקלופדיה בריטניקה (באנגלית) IUCN באתר UNEP מוזכרים 17 מיני טורפים.
ממויידה

ממויידה (איטלקית Mamoiada; סרדינית: Mamujada) היא עיר בנפת נואורו במחוז סרדיניה. העיר שוכנת בגובה של 644 מעל פני הים, כ- 17 ק"מ מהעיר נואורו, בירת הנפה, בלב אזור ברבג'יה של אולולאי (Barbagia di Ollolai). פרסומה של העיר בא לה בזכות הקרנבל ומוזיאון מוזיאון המסכות הים תיכוני (Museo delle Muschere Medierranee) ששוכן בה. האירועים הנערכים בעיר נעשה שימוש בשני סוגי מסכות בולטים - הממוטות וה"איסוהדורס" (Issohadores). מדיה וקבצים בנושא ממויידה בוויקישיתוף אתר האינטרנט הרשמי של ממויידה Museo delle Muschere Medierranee a MAMOIADA - אתר Webshots - צילומים של מסכות מהמוזיאון תהליך לבישת תחפושת הממוטה לקראת הקרניבל - אתר YOUTUBE Sito uff.le Pro-Loco האתר הרשמי של מוזיאון המסכות Sito sul paese e servizi Portale culturale Sito gruppo folk Atzeni-Beccoi Mamoiada - Guida per il turista
דויד פשפיורקה

דויד פּשֶפּיוּרקה (בפולנית: Dawid Przepiórka או David Przepiórka‏; 22 בדצמבר 1880–1940, ורשה), שחמטאי יהודי-פולני מוביל בתחילת המאה העשרים. פשפיורקה היה אלוף פולין הראשון בשחמט, באליפות שנת 1926. הישגו הטוב ביותר היה מתחרות מינכן 1926, מקום ראשון לפני רודולף שפילמן ויפים בוגוליובוב. באליפות העולם השנייה (והאחרונה) לחובבים שהתקיימה בשנת 1928 הגיע פשפיורקה למקום השני לאחר אלוף העולם לעתיד מקס אויבה. פשפיורקה שיחק בנבחרתה האולימפית של פולין בשתי אולימפיאדות: בשנת 1930, באולימפיאדה השלישית שהתקיימה בהמבורג, בלוח השלישי השיג תוצאה של +7 -2 =4, בין היתר ניצח את יסטה סטולץ ומרסל דושאן. בשנת 1931, באולימפיאדה הרביעית שהתקיימה בפראג, בלוח השלישי השיג תוצאה של +6 -3 =8, בין היתר ניצח את מסימיליאנו רומי. באולימפיאדות אלו זכה פשפיורקה בשתי מדליות קבוצתיות: מדליית זהב קבוצתית באולימפיאדה השלישית שהתקיימה בהמבורג ומדליית כסף קבוצתית באולימפיאדה הרביעית שהתקיימה בפראג. במהלך הכיבוש הנאצי של פולין נכח פשפיורקה במפגש אסור של חוג השחמט של ורשה. הגסטפו עצר את כל הנוכחים במפגש, והיהודים, כולל פשפיורקה, הוצאו להורג על ידי הגרמנים. פורסם בעיתון Magyar Sakkvilág, בשנת 1926 לבן מתחיל ומשיג תיקו. פתרון: 1. מג5 מג7 2. מד5! ר:ד6 3. ח4 ז:ח4 4. צג4+ מד7 (אחרת המלך יכה את הרץ ב-ד6) 5. צ:ח4! צ:ח4 פט. Tomasz Lissowski: Dawid Przepiórka, his life and work. The Chess Player, Nottingham 1999. ISBN 1-901034-24-0 (באנגלית) מדיה וקבצים בנושא דויד פשפיורקה בוויקישיתוף דויד פשפיורקה, באתר צ'סגיימס (באנגלית) דוד דודסון, מלכים בחייהם: דור השחמטאים שנגדע, באתר nrg‏, 8 באפריל 2013 117 בעיות שחמט שחיבר פשפיורקה(הקישור אינו פעיל), באתר softdecc (באנגלית) 2nd Chess Olympiad: The Hague 1928, באתר אולימפבייס (באנגלית) 3rd Chess Olympiad: Hamburg 1930, באתר אולימפבייס (באנגלית) 4th Chess Olympiad: Prague 1931, באתר אולימפבייס (באנגלית) ערך זה הוא קצרמר בנושא שחמטאים ובנושא פולנים. אתם מוזמנים לתרום לוויקיפדיה ולהרחיב אותו.
קשר אורגים כפול

קשר אורגים כפול הוא סוג של קשר המחבר בין חבלים שעוביים שונה זה מזה. שימושו כקשר אורגים רגיל, אך הוא חזק ובטיחותי יותר. קשירתו דומה לקשר אורגים רגיל, אך יש לבצע שני ליפופים סביב הלולאה המרכזית במקום אחד. קשר אורגים מדיה וקבצים בנושא קשר אורגים כפול בוויקישיתוף ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
קשר שטוח

קשר שטוח (באנגלית: Square knot) המוכר גם כ"קשר הרקולס", הוא קשר לחיבור בין חבלים שעוביים שווה והם אינם רטובים או לחים. הוא אינו חזק וגם אינו בטיחותי. הקשר פשוט, בדרך כלל הקשר הראשון הנלמד, ופתירתו קלה לאחר מתיחתו. צורתו של הקשר שטוחה וסימטרית, כאשר שני קצוות החבל פונים לאותו צד בקשר. (בניגוד לקשר גנבים). מקורו של הקשר הוא עתיק, וישנן עדויות שהקשר היה מוכר למצרים, ליוונים ולרומאים. מדיה וקבצים בנושא קשר שטוח בוויקישיתוף ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
קשר שמינית

קשר שמינית הוא קשר פשוט, הנועד לשמש כמעצור. השימוש בו נפוץ במיוחד בקרב אנשי גלישת מצוקים, ימאים, ובתחומים הדורשים עבודה עם חבלים וכבלים. קשר זה מתאפיין בצורה הדומה לספרה 8, מה שמסביר את שמו וגם מקנה לו את היתרון המשמעותי של פשטות קשירה לצד קלות בהתרתו, גם לאחר שנחשף לעומס גבוה. הקשר מורכב מלולאה אחת שמתחברת ללולאה נוספת באופן שיוצר את דמות ה-8. כאשר מבצעים את הקשר על חבל, הוא משמש לעצירת החבל מפני שהוא נחלק מדי לעבור דרך פתח או מכשיר אחר, כמו גלגלת. קשר זה מאפשר לקשור חבל לעצם או לחבל אחר באופן שמקל על השחרור שלו במקרה הצורך, ללא צורך בכלים נוספים. בנוסף לשימושו הבסיסי כמעצור, הקשר שמינית משמש גם כבסיס לקשרים מורכבים יותר, כגון קשר שמינית כפול, המשמש ליצירת נקודת חיבור בטוחה בין חבלים או לקשירת חבל לעצם קבוע, וקשר הפלמי, המוסיף עוד שכבה של ביטחון ועמידות לקשר. קשרים אלו מרחיבים את גמישות השימוש בקשר שמינית ומאפשרים למשתמש להתאים אותו למגוון רחב יותר של צרכים ותנאים. שימוש נוסף שלו הוא למנוע מחבל העובר דרך גלגלת או דברים מסוג זה, להשתחרר ממנו. יש להעביר את החבל דרך הגלגלת, ואז לבצע את הקשר. רשימת כל הקשרים מדיה וקבצים בנושא קשר שמינית בוויקישיתוף ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
קשר דייגים

קשר דייגים הוא שיטה לחיבור חבלים רטובים, לחים או רכים. הקשר נחשב לחזק, אך לא בטיחותי. הוא נוצר על ידי יצירת קשר בוהן על כל חבל, בעזרת החבל השני אותו רוצים לחבר. שמו בא משימושו בדיג, בו דייגים חיברו חבלים ארוכים בעלי קרסים והניחו אותם בקרקעית. קשר זה מתאים למשימה של חיבור חבלים במים, מכיוון שאינו תלוי בחיכוך החבלים אחד בשני, אלא בחיכוך החבל על עצמו. 1. קשר בוהן ראשון 2. קשר בוהן שני 3. מתיחה קשר דייגים כפול מדיה וקבצים בנושא קשר דייגים בוויקישיתוף ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
קשר הצלה

קשר הצלה, הוא חיבור החבל לעצמו, בצורה שנוצרת לולאה לא מתהדקת. הקשר עתיק היומין אשר מוכר בשם Bowline (השם באנגלית - bowline הוא הלחם של bow - חרטום, line - חבל), שימש למתיחת מפרשים מרובעים לכיוון חרטום הספינה, הוא פשוט, אמין וניתן להתרה בקלות. הקשר נפוץ בימאות, בפרט במפרשיות, נועד גם לחילוץ והצלה ומאפשר קשירה ביד אחת. מכאן כינויו בעברית: קשר הצלה. למניעת התרופפות והתרת קשר לא מתוח החשוף לטלטולים, נוהגים לאבטח את הקצה (הזנב) בקשר נוסף. ללולאה של חבל הצלה שימושים רבים, בין היתר ליצירת לולאות למתיחה, בניית סולמות מחבלים, לעיגונים לחבל בגלישת מצוקים או טיפוס הרים או להרמת עצמים לגובה. מדיה וקבצים בנושא קשר הצלה בוויקישיתוף קשר הצלה באנציקלופדיית הטיפוס קשר הצלה, באתר אנציקלופדיה בריטניקה (באנגלית) ערך זה הוא קצרמר בנושא הנדסה. אתם מוזמנים לתרום לוויקיפדיה ולהרחיב אותו.
קיי טומיאמה

יפן זהו שם יפני; שם המשפחה הוא Tomiyama. קיי טומיאמה (יפנית: 富山敬‏; 31 באוקטובר 1938 - 25 בספטמבר 1995) היה שחקן ומדבב (סאייו) ותיק ופופולרי ביפן. באמצעות קולו הנדיב והמיוחד, קיי דיבב מספר סוגים של דמויות כמו גיבורים, בדרנים, צעירים וזקנים במהלך הקריירה שלו מאז שנות ה-60. הוא דיבב ב"גרנדייזר" (דוק פליד), "חלוצי החלל" (סוסומו קודאי = דרק ויילדסטאר), "נילס הולגרסון" (רקס השועל = שושו השועל), הקריין, החזיר ודמויות נוספות בסדרת "טיים בוקאן" שהיה יחד עם שותפתו נוריקו אוהארה (שראתה אותו כגאון), קפטן ה.מ. מרדוק בצוות לעניין, וכן ב"כח ג'י", "החתולים הסמוראים", "בלו בלינק", "פטלייבור - סדרת הווידאו השנייה" ועוד. קיי נפטר מסרטן הלבלב בשינג'וקו, טוקיו, ב-25 בספטמבר 1995, בגיל 56. במרץ 2007, הוא זכה לאחרונה בפרס ההצלחה המיוחד לזכרו בטקס הראשון של פרסי הדיבוב שהפך כעבור שנה לפרס קיי טומיאמה שהוא דוגמה להשתתפות רבה בדמויות מסוימות שהפכו ללהיט ופופולריות באנימה ובסדרות הזרות ובסרטים הזרים. לאחר מותו של קיי, מספר מדבבים יפנים החליפו אותו בתפקידים הממושכים שלו. ביניהם: טאקשי אאונו, קואיצ'י יאמאדרה, קאפיי יאמאגוצ'י ועוד. קיי טומיאמה, במסד הנתונים הקולנועיים IMDb (באנגלית) קיי טומיאמה, במסד הנתונים הקולנועיים KinoPoisk (ברוסית) קיי טומיאמה, באתר MusicBrainz (באנגלית) קיי טומיאמה, באתר animenewsnetwork
רג'ו די קלבריה (נפה)

נפת רג'ו די קלבריה (באיטלקית: Provincia di Reggio Calabria) הייתה נפה במחוז קלבריה שבאיטליה, ששכנה על גדות מצר מסינה. הנפה השתרעה על שטח של 3,183 קמ"ר, ובשנת 2005 התגוררו בה 565,866 נפש. בירתה של הנפה הייתה רג'ו די קלבריה. הנפה גבלה בנפת קטנזארו בצפון-מזרח, בנפת ויבו ולנטינה בצפון-מערב ובים היוני בדרום-מזרח. היא הוחלפה על ידי העיר המטרופולינית רג'ו די קלבריה בשנת 2015. שילה וילה סן ג'ובאני מולוקיו מדיה וקבצים בנושא רג'ו די קלבריה בוויקישיתוף אתר האינטרנט הרשמי של רג'ו די קלבריה ערך זה הוא קצרמר בנושא גאוגרפיה של איטליה ובנושא היסטוריה. אתם מוזמנים לתרום לוויקיפדיה ולהרחיב אותו.
מוזיאון המסכות הים תיכוני

מוזיאון המסכות הים תיכוני (באיטלקית: Museo delle maschere Mediterranee) בממויידה בסרדיניה נחשב לאחד המוזיאונים הידועים למסכות. מטרת המוזיאון היא לאסוף ולהציג את המסכות המקובלות בעיר ממויידה. אלו נחלקות לשני סוגים: "ממוטונס" (Mamuthones) ו"איזוהדורס" (Issohadores) - כאשר המשמעות של סוגי המסכות מותאמת לתולדות האזור. בקרנבל השנתי, בו מופיעים בעלי המסכות, הניצחון הוא של רועי הצאן מאזור ברבג'יה העליונה (Barbagia di Ollolai) - החובשים את מסכות האיזוהדורס - לבנות בדרך כלל - נגד הפולשים הסרצנים המחופשים לממוטונס עם מסכות בצבע שחור הנלקחים בשבי. פירוש אחר ללחימה, אולי בהשפעת התרבות הנוראגנית, הממוטונס הם האיכרים אשר מובלים על ידי האיזוהדורס, האלים, לגורלם. במוזיאון מופע אור-קולי המציג את הקרניבל השנתי. לאחר מכם מוצג אוסף של מסכות מסרדיניה וממדינות אגן הים התיכון. כמו כן מוצגת סדרה של מסכות של הממוטונס לפי תקופות היווצרותן. מדיה וקבצים בנושא מוזיאון המסכות הים תיכוני בוויקישיתוף "הקרנבל שיגרום לכם לשקשק" - מצעד הממוטונס במאמוידה אתר האינטרנט הרשמי של מוזיאון המסכות הים תיכוני (באיטלקית) אתר האינטרנט הרשמי של מוזיאון המסכות הים תיכוני (בגרמנית) Raffaele Ballore - Mamuthones e Issohadores - באיטלקית
קוזנצה (נפה)

נפת קוזנצה (באיטלקית: Provincia di Cosenza) היא נפה במחוז קלבריה שבאיטליה. היא משתרעת על שטח של 6,650 קמ"ר ובשנת 2007 התגוררו בה 727,694 נפש. בירתה של הנפה בעיר קוזנצה. הנפה גובלת בנפת פוטנצה ובנפת מטרה במחוז בזיליקטה בצפון, בנפת קטנזארו ובנפת קרוטונה בדרום, בים היוני במזרח ובים הטירני במערב. מדיה וקבצים בנושא קוזנצה בוויקישיתוף אתר האינטרנט הרשמי של קוזנצה (באיטלקית) ערך זה הוא קצרמר בנושא גאוגרפיה של איטליה. אתם מוזמנים לתרום לוויקיפדיה ולהרחיב אותו.
פרס גנדלף

פרס גנדלף גרנד מאסטר (Gandalf Grand Master Award) נוצר על ידי הסופר לינווד קרטר וקבוצת סופרי פנטזיה נוספים, שקראו לעצמם "גילדת המכשפים ואנשי החרבות של אמריקה". הוא ניתן בין השנים 1974 ל-1981, כפרס למפעל חיים בכתיבת ספרות פנטסיה וכן במשך שנתיים בלבד, גם לספר הפנטסיה הטוב ביותר שיצא לאור בשנה הקודמת. הזוכים בפרס נבחרו על ידי משתתפי הפסטיבל הבינלאומי למדע בדיוני, חברי האגודה העולמית למדע בדיוני. הפרס מכונה "פרס גנדלף" על שמו של גנדלף, דמות מתוך טרילוגיית שר הטבעות, כאשר הסיבה לבחירה בשמו של קוסם זה דווקא, נעוצה בעובדה שהראשון שקיבל את הפרס היה ג'ון רונלד רעואל טולקין, מחבר הספר "שר הטבעות". 1974 - ג'ון רונלד רעואל טולקין 1975 - פריץ לייבר 1976 - ל. ספראג דה קמפ 1977 - אנדרה נורטון 1978 - פול אנדרסון 1979 - אורסולה לה גווין 1980 - ריי ברדבורי 1981 - קטרין לוסיל מור בשנים 1978 ו-1979 ניתן הפרס גם עבור הספרים: 1978 - הסילמריליון, ג'ון רונלד רעואל טולקין, ערוך על ידי כריסטופר טולקין 1979 - הדרקון הלבן, אן מק'קפרי
איזידור הפועל

איזידור הפועל (1070 לערך - 15 במאי 1130) הוא קדוש נוצרי, הידוע גם כאיזידור החקלאי (ספרדית: San Isidro Labrador). איזידור היה פועל יום הידוע בחסד שנטה אל העניים והחיות. הוא הקדוש המגן של החקלאים ושל העיר מדריד (כמו גם של מספר רב אחר של מקומות, בעיקר בפיליפינים ובספרד). יום חגו הוא ה-15 במאי. איזידור נולד למשפחה ענייה באזור מדריד. הוא הפך לפועל בשירותו של אדם בשם חואן דה ורגס, שהפך אותו אחר כך למנהל אחוזה על כל קרמנקה התחתית. יחד עם אשתו מריה עזר לעניים. כשמת, נקבר בכנסייה במדריד. לאחר 40 שנים, נפתח הקבר, והגופה לא נרקבה. ב-1622 הוכרז כקדוש יחד עם פיליפו נרי ופרנסיסקו חאווייר. מדיה וקבצים בנושא איזידור הפועל בוויקישיתוף איזידור הפועל, באתר "Find a Grave" (באנגלית) ערך זה הוא קצרמר בנושא קדושים נוצרים. אתם מוזמנים לתרום לוויקיפדיה ולהרחיב אותו.
כנגד כל הסיכויים

כנגד כל הסיכויים היא תוכנית טלוויזיה ששודרה במהלך שנת 2006 בערוץ 2 (שידורי קשת), בהנחיית יעל דן. התוכנית הופקה בשיתוף עם הקרן החדשה לישראל. בכל אחד משלושה עשר פרקי התוכנית הובא סיפורו של פעיל ומנהיג חברתי באחד מהארגונים השונים הפועלים לשינוי חברתי, שחולל מהפכה לעומת אורח החיים אליו כוונו חייו, ושינה לא רק את גורלו, אלא גם את גורלם של אחרים. בין אלה שסיפורם מובא באחד מפרקי התוכנית: חנה קהת מקולך, הנאבקת למען שוויון בין המינים בחברה הדתית. מנדי לייטון מבזכות, הלוחמת לזכויות אנשים עם מוגבלות. חגי אלעד מהבית הפתוח בירושלים, הפועל לזכויות הקהילה הלהט"בית. סועאד אבו עג'אג', בדואית תושבת כסייפה הפעילה להעצמת נשים בדואיות בנגב. עאידה תומא-סולימאן מנשים נגד אלימות הנאבקות בתוך קהילתן למיגור תופעת האלימות נגד נשים. אסף פיליפ מהל"ל, על הקשיים האדירים הכרוכים במעבר מהחברה החרדית לחילונית. דפנה בנאי ממחסום Watch, ארגון נשים העוקבות אחר הפרת זכויות פלסטינים במחסומי צה"ל שבשבטחים. רנטה שלומוב משדרות, המנהלת את פרויקט סחב"ק - סטודנטים חברים בקהילה ג'ינה לין וריצ'רד, שהם ילדי עובדים זרים הנאבקים על זכויותיהם. בני בומגין, תושב מבועים, העושה לדו-קיום בין בדואים ליהודים בנגב באמצעות קבוצות ספורט מעורבות. גיא פינקלשטיין, מנכ"ל עמותת "לשם" המסייעת לסטודנטים לקויי למידה במוסדות להשכלה גבוהה ברחבי הארץ.
פרס נבולה

פרס נבולה (באנגלית: Nebula Award) הוא פרס ספרותי שניתן כל שנה מטעם אגודת סופרי המדע הבדיוני והפנטזיה של אמריקה (SFWA) לכותבי סיפורי המדע הבדיוני הטובים ביותר שפורסמו בארצות הברית במהלך השנתיים שקדמו לחלוקת הפרס. אין מדובר בפרס כספי, אלא רק בכבוד. עם זאת, המפרסמים של הספרים להוטים לציין שהספרים זכו בפרס זה, שכן העובדה שספר זכה בפרס זה, כמו בפרס הוגו, מביאה לעלייה במכירות הספרים. לעיתים קורה שבאותה שנה ניתנים הן פרס נבולה והן פרס הוגו לאותו הספר. עם ייסוד הפרס בשנת 1966, פרסי נבולה ניתנו בארבע קטגוריות: רומן, נובלה, נובלה קצרה, וסיפור קצר. הקטגוריות מוגדרות כדלקמן: רומן – מעל 40,000 מילים. נובלה – בין 17,500 ל-40,000 מילים. נובלה קצרה – בין 7,500 ל-17,500 מילים. סיפור קצר – מתחת ל-7,500 מילים. החל משנת 1974 [(1974–1978)(2000–2009)] ניתן הפרס גם עבור התסריט הטוב ביותר, והחל משנת 2018 ניתן הפרס גם עבור כתיבה למשחקי וידאו ומשחקים שולחניים. פרס נבולה ניתן החל משנת 1966. הראשון שזכה בפרס היה פרנק הרברט על ספרו חולית. זוכים מפורסמים נוספים בפרס: אייזק אסימוב, אורסון סקוט קארד, סמואל ר. דילייני, הרלן אליסון, ויליאם גיבסון, ג'ין וולף, לארי ניבן, פרדריק פול, רוברט סילברברג, תאודור סטרג'ן, רוג'ר זילאזני, דניאל קיז וארתור סי. קלארק. פרסים נוספים הניתנים במעמד חלוקת פרסי נובלה, בכל שנה/שנתיים, הם: פרסי כבוד לתרומה בתחום המדע הבדיוני, פרס דיימון נייט עבור מפעל חיים, פרס אנדרה נורטון (ניתן לראשונה בשנת 2005. קודם לקטגוריה רשמית בשנת 2020) עבור בני נוער וסופרים צעירים ופרס ריי ברדבורי (ניתן לראשונה בשנת 1991. קודם לקטגוריה רשמית בשנת 2020) עבור סרטים או פרקי טלוויזיה דרמטיים. מדיה וקבצים בנושא פרס נבולה בוויקישיתוף אתר האינטרנט הרשמי של פרס נבולה (באנגלית) סקירת המועמדים לפרס נבולה, 2007 באתר בלי פאניקה סקירת המועמדים לפרס נבולה, 2006 באתר בלי פאניקה סקירת המועמדים לפרס נבולה, 2005 באתר בלי פאניקה סקירת המועמדים לפרס נבולה, 2004 באתר בלי פאניקה סקירת המועמדים לפרס נבולה, 2003 באתר בלי פאניקה רשימת הספרים זוכי פרס נבולה מאתר סימניה פרס נבולה, באתר אנציקלופדיה בריטניקה (באנגלית) פרס נבולה, במסד הנתונים הקולנועיים IMDb (באנגלית)
משה לובצקי

משה לובצקי (בפולנית: Moishe (Mojżesz) Lowtzky Łowcki;‏ 1881–1940), שחמטאי יהודי שחי באוקראינה ופולין. נרצח בשואה. לובצקי נולד למשפחה יהודית באוקראינה. הרמן לובצקי היה אחיו. בשנת 1903 חלק לובצקי מקום 6–7 יחד עם אז'ן זנוסקו-בורובסקי באליפות רוסיה השלישית שהתקיימה בקייב. (ניצח: מיכאל צ'יגורין). בתחרות זו ניצח לובצקי את עקיבא רובינשטיין. באותה שנה סיים לובצקי במקום הרביעי בתחרות דרזדן (ניצח: פאול לאונהרדט). בשנת 1904 חלק מקום 2–3 בתחרות קובורג. בשנת 1910 חלק מקום ראשון עם טואנס בתחרות המבורג. באותה שנה סיים במקום השלישי בתחרות המבורג (ניצח: ז'יגמונד ברס). בשנת 1910 חלק מקום 1–3 עם פאול לאונהרדט ומוריג בתחרות לייפציג. בשנת 1911 ניצח לובצקי בתחרות אמנים בקלן. בתחרות זו ניצח לובצקי את גרז רוטלוי. בשנת 1911 סיים במקום השני בתחרות סן-רמו. (ניצח: הנס פארני) וכן למקום השני בתחרות לייפציג (ניצח: ולנטינר). בשנת 1912 הגיע למקום החמישי באבזיה (ניצח: רודולף שפילמן). בשנת 1912 סיים במקום ה-16 בתחרות ורוצלב (ניצחו: עקיבא רובינשטיין ואולדריך דוראס). באותה שנה סיים במקום ה-12 בתחרות פיסטיאן (ניצח: עקיבא רובינשטיין). בשנת 1913 סיים במקום השלישי בתחרות ורשה (ניצח: אלכסנדר פלמברג). באליפות השמינית של רוסיה שהתקיימה בסנקט פטרבורג בשנת 1913/14 סיים לובצקי במקום הרביעי (ניצחו: אלכסנדר אלכין ואהרון נימצוביץ'). בתחרות זו ניצח לובצקי את יפים בוגוליובוב. במהלך מלחמת העולם הראשונה עבר לובצקי לוורשה. בשנת 1916 חלק מקום ראשון עם עקיבא רובינשטיין בתחרות בוורשה. בשנת 1917 סיים במקום השני, אחרי עקיבא רובינשטיין. בשנת 1919 סיים במקום השמיני (ניצח: זדז'יסלב בלסיצ'מן ). בשנת 1924 חלק מקום ראשון עם אלכסנדר פלמברג. בשנת 1925 חלק מקום 3–5 (ניצח: סטניסלב קון). בשנת 1926 סיים במקום השלישי (ניצחו: משה בלאס ופאולין פרידמן). בשנת 1926 חלק מקום 3–5 באליפות פולין הראשונה שהתקיימה בורשה (ניצח: דויד פרזפיורקה). בשנת 1926/7 סיים במקום השלישי (ניצחו: ליאון קרמר וסטניסלב קון). בשנת 1927 חלק מקום 11–12 באליפות פולין השנייה שהתקיימה בלודז'. (ניצח: עקיבא רובינשטיין). בשנת 1928 סיים במקום החמישי בתחרות ורשה (ניצח:משה בלאס). בשנת 1929 חלק מקום 3–4 בתחרות ורשה (ניצח: ליאון קרמר). בשנת 1930 סיים במקום הרביעי בתחרות ורשה (ניצח: פאולין פרידמן). בשנת 1937 חלק מקום 11–12 באליפות פולין הרביעית שהתקיימה ביוראטה (ניצח: סבלי גריגורייביץ' טרטקובר). בשנת 1940 נעצר לובצקי בוורשה, הובל למחנה ריכוז על ידי הנאצים ושם מצא את מותו. משה לובצקי, באתר צ'סגיימס (באנגלית) דוד דודסון, מלכים בחייהם: דור השחמטאים שנגדע, באתר nrg‏, 8 באפריל 2013 Moishe Leopoldowicz Lowtzky vs Akiba Rubinstein, 1903, באתר צ'סגיימס (באנגלית) Georg Rotlewi vs Moishe Leopoldowicz Lowtzky, 1911, באתר צ'סגיימס (באנגלית) Moishe Leopoldowicz Lowtzky vs Efim Bogoljubov, St Petersburg 1914, באתר צ'סגיימס (באנגלית)
ארגון אלמנות ויתומי צה"ל

ארגון אלמנות ויתומי צה"ל ע"ר, הוא ארגון וולונטרי יציג על פי חוק. הארגון הוקם בשנת 1991, והוא הארגון הבלעדי המייצג את האלמנות והיתומים אשר בני זוגן או אביהם נהרג בעת שירותו הצבאי או הביטחוני מאז מלחמת העצמאות ועד היום. מטרתו של הארגון לקדם, לשקם ולהעניק בית חם ואוזן קשבת לאלמנות וליתומי חללי צה"ל וכוחות הביטחון. הארגון הוקם בשנת 1991, לאחר שמייסדיו, פרשו מארגון "יד לבנים", על מנת לדאוג לייצוג הולם לצרכים הייחודיים של אלמנות ויתומי צה"ל וכוחות הביטחון. בשנת 2009, הביאו מאמצי הארגון לשינוי החקיקה על פיה אלמנת צה"ל שנישאה מחדש איננה עוד מוכרת כאלמנת צה"ל על ידי מוסדות המדינה, תיקון שהביא להכרתן מחדש של אלמנות צה"ל רבות. על מנת לסייע לאלמנות וליתומי צה"ל מקיים הארגון מספר מפעלים: חלוקת מלגות ליתומים לרכישת השכלה אקדמית ומקצועית. ארגון מחנות קיץ ליתומים בארצות הברית. מערך מחנות 'עוצמה' ליתומי צה"ל בגילאי 6–18. חגיגת בר מצווה ובת מצווה הכוללת אירוח בבית הנשיא, ביקור בכותל ועוד. שי ליתומים הבאים בברית נישואים. טקס הצדעה למתגייסים. סיוע בבעיות רפואיות מורכבות. סיוע במצוקה כלכלית. תמיכה נפשית. סבסוד נופש בבתי מלון טיולים חד-יומיים. פעולות הנצחה לחללים. לארגון יש אספה כללית המונה 50 חברות וחברים הנבחרים אחת ל-4 שנים. האספה הכללית בוחרת את חברי הוועד המנהל המונה 7 חברות אשר בראשו עומדת יו"ר הארגון. המוסד המנהל את ענייני הארגון הוא הוועד המנהל, והוא עוסק בין היתר בבחינת בעיותיהם של האלמנות והיתומים, מגיש למשרד הביטחון הצעות לשיפורים בתקנות הקיימות ופועל בממשלה ובכנסת ליזום חקיקה בנושאים שונים הקשורים לקידום מצבם של האלמנות והיתומים. לארגון סניפים בכל רחבי ישראל הממוקמים בסניפי "יד לבנים". לכל סניף יש ועד מנהל ובו נציג של ארגון אלמנות ויתומי צה"ל, שתפקידו לדאוג לרווחת הפרט של חברי הארגון המתגוררים באותה רשות מקומית. בחודש יוני 2023, ראש המוסד לשעבר יוסי כהן מונה לנשיא חוג הידידים של ארגון אלמנות ויתומי צה"ל. הנצחת חללי מערכות ישראל מדיה וקבצים בנושא ארגון אלמנות ויתומי צה"ל בוויקישיתוף אתר האינטרנט הרשמי של ארגון אלמנות ויתומי צה"ל (בעברית ובאנגלית) ארגון אלמנות ויתומי צה"ל, ברשת החברתית פייסבוק ארגון אלמנות ויתומי צה"ל, ברשת החברתית אקס (טוויטר) ארגון אלמנות ויתומי צה"ל, ברשת החברתית אינסטגרם ארגון אלמנות ויתומי צה"ל, סרטונים בערוץ היוטיוב ארגון אלמנות ויתומי צה"ל, באתר "גיידסטאר ישראל" לירן דנש, "על אלמנות צה"ל לחזק זו את זו", באתר nrg התפקיד החדש של יוסי כהן: ראש המוסד לשעבר יעמוד בראש חוג הידידים של ארגון אלמנות ויתומי צה"ל, באתר ‏מאקו‏, 21 ביוני 2023
צ'אן צ'אן (שיר)

צ'אן צ'אן (בספרדית: Chan Chan) הוא שיר בסגנון סון קובני, שנכתב בידי המוזיקאי הקובני קומפאי סגונדו ב-1987. השיר עוסק באהבתם של צ'אן צ'אן וחואניקה, שתי דמויות מהפולקלור הקובני, המתוארת באופן אירוטי מרומז. הוא הוקלט מאוחר יותר גם על ידי איברהים פרר, והיה השיר הראשון באלבום הפסקול של בואנה ויסטה סושיאל קלאב, מה שהקנה לו הצלחה ברחבי העולם. על כתיבת השיר אמר סגונדו: לא הלחנתי את צ'אן צ'אן, חלמתי אותו. אני חולם על מוזיקה, ולעתים מתעורר עם מנגינה בראשי. אני שומע בבירור את כלי הנגינה. אני יוצא למרפסת, מתבונן החוצה ולא רואה איש, אך בכל זאת אני שומע זאת כאילו מישהו מנגן ברחוב. לילה אחד התעוררתי כשהתווים היו בראשי. התאמתי להם מילים שכתבתי בהשראת סיפור ששמעתי בילדותי, חואניקה וצ'אן צ'אן, ועכשיו שרים עליהם בכל העולם — [1] בין השנים 2006 - 2008, השיר היה מנגינת הנושא של "לופ 23" בחינוכית. השיר גם הופיע בפרק 603 בסדרה "משפחת סימפסון". מידע על הסינגל "צ'אן צ'אן" באתר מיוזיק בריינז מידע על היצירה "צ'אן צ'אן" באתר Discogs סרטון השיר "צ'אן צ'אן" באתר יוטיוב מילות השיר בתרגום לעברית
הוואלי

האם התכוונתם ל... מאנגלית: The Valley: הוואלי (עיר) – עיר הבירה של אנגווילה. הוואלי (אצטדיון) – אצטדיון כדורגל ורוגבי בלונדון. שמות אחרים: סטיבן הוואלי – אסטרונאוט אמריקאי. בהינדי: הוואלי (מבנה) (Haveli) בית סוחרים אמידים, לרוב בראג'סטאן. בערבית: ואלי (תואר שלטוני) – מושל הפלך, הממונה על הקיימקאם, הממונה על המודיר ולי – תואר מוסלמי ואלי האולי
קטנזארו (נפה)

נפת קטנזארו (באיטלקית: Provincia di Catanzaro) היא נפה בדרומו של מחוז קלבריה שבאיטליה. הנפה משתרעת על שטח של 2,391 קמ"ר, בירתה בעיר קטנזארו ובשנת 2007 התגוררו בה 366,647 תושבים. היא גובלת בנפת קוזנצה במחוז קלבריה בצפון, בנפת קרוטונה במחוז קלבריה בצפון-מזרח, בנפת רג'ו די קלבריה במחוז קלבריה בדרום, בנפת ויבו ולנטינה בדרום-מערב, בים היוני במזרח ובים הטירני במערב. מדיה וקבצים בנושא קטנזארו בוויקישיתוף אתר האינטרנט הרשמי של קטנזארו ערך זה הוא קצרמר בנושא גאוגרפיה של איטליה. אתם מוזמנים לתרום לוויקיפדיה ולהרחיב אותו.
קייס

האם התכוונתם ל... קס – המדריך הרוחני, כהן או רב, ביהדות אתיופיה שבטי קייס וימן – חמולות קייס וימן, המגדירים פיצול בציבור הערבי במזרח התיכון קייס (זמר) – זמר אמריקאי קייס (חברה) – חברה המייצרת ציוד מכני הנדסי רועי קייס – עיתונאי ישראלי אוניברסיטת קייס וסטרן ריזרב – הנקראת בקיצור "קייס" כייס קייסי קס קאס